**Ministru kabineta noteikumu projekta „Grozījumi Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz:1. Eiropas Savienības struktūrfondu un Kohēzijas fonda vadības likuma 18.panta 10.punktu;
2. Euro ieviešanas kārtības likuma 30.panta ceturto daļu.
 |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri”” (turpmāk – MK noteikumi Nr.361) ir nepieciešami, lai:1. koriģētu darbības programmas „Uzņēmējdarbība un inovācijas” papildinājuma 2.1.2.1.1.apakšaktivitātē „Kompetences centri” (turpmāk – 2.1.2.1.1.apakšaktivitāte) pieejamo Eiropas Reģionālās attīstības fonda finansējumu un uzraudzības rādītājus saskaņā ar 2014.gada 20.jūnija grozījumiem darbības programmas „Uzņēmējdarbība un inovācijas” papildinājumā (prot. Nr.33 59.§) (turpmāk – DPP grozījumi);
2. pagarinātu 2.1.2.1.1.apakšaktivitātes projektu noslēguma pārskatu iesniegšanas termiņu līdz 2016.gada 31.janvārim un atļautu pagarināt 2.1.2.1.1.apakšaktivitātes projektu ieviešanas termiņu līdz 2015.gada 31.decembrim;
3. paplašinātu avansu izmaksas iespējas, papildinot MK noteikumus Nr.361 ar iespēju saņemt avansu, iesniedzot bankas garantiju;
4. konvertētu valūtu no latiem uz *euro*;
5. aizstātu Komisijas 2006.gada 15.decembra Regulu (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Komisijas regula Nr. 1998/2006) ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas regula Nr.1407/2013), kā arī aizstāt Komisijas 2008.gada 6.augusta Regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214) (turpmāk – Komisijas regula Nr. 800/2008) ar Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L 187) (turpmāk – Komisijas regula Nr. 651/2014);

2.1.2.1.1. aktivitātes „Kompetences centri” ietvaros projektu īstenošana ir uzsākta 2011.gada 2.-3.ceturksnī un pagaidām tiek paredzēta līdz 2015.gada 2.ceturkšņa beigām. No 2011.gada decembra līgumi ar finansējumu saņēmējiem tika apturēti, lai veiktu apjomīgus grozījumus 2.1.2.1.1.aktivitātes īstenošanas modelī, atļaujot arī individuālos pētījumus, kā arī veicot citus uzlabojumus. 2012.gada maijā līgumi tika daļēji atjaunoti. Līgumu pilnīga atjaunošana notika ar aktivitāti regulējošo Ministra kabineta noteikumu 2012.gada oktobra grozījumiem, paredzot, ka līdz 2013.gada 1.janvārim finansējuma saņēmējiem ir jāiesniedz aktualizēti projekta iesniegumi atbilstoši pēdējām normatīvā regulējuma izmaiņām. Pēc visu 6 kompetences centru precizēto projektu iesniegumu iesniegšanas 2012.gada decembra pēdējos datumos, tika secināts, ka, neskatoties uz aktivitātes apturēšanu, kompetences centri ir gatavi īstenot visu plānoto pētniecisko programmu un apgūt visu pieejamo finansējumu.Tomēr, ņemot vērā, ka 2.1.2.1.1.apakšaktivitātes ietvaros plānoto pētījumu īstenošana atsākās tikai 2013.gada I ceturksnī, būtiskākais risks pašlaik ir, ka finansējums netiks apgūts pilnībā, ja netiks veikts projektu īstenošanas termiņa pagarinājums līdz 2015.gada 31.decembrim.Lai gan kompetences centru pieprasītās summas ar katru ceturksni pieaug, ir risks, ka pieaugums nav pietiekoši straujš, lai apgūtu visu aktivitātes ietvaros pieejamo finansējumu līdz 2015.gada 31.jūlijam. Ceturkšņa maksājuma pieprasījuma apjoms uz vienu kompetences centru ir pieaudzis vidēji no 224 546 EUR 2013.gada 1.pusgadā un 452 170 EUR 2013.gada 2.pusgadā līdz 575 035 EUR 2014.gada 1.pusgadā.Lai samazinātu finansējuma neapguves risku, nepieciešams atļaut pagarināt 2.1.2.1.1.apakšaktivitātes īstenošanas termiņu. Saskaņā ar Ministru kabineta 2007.gada 26.jūnija noteikumu Nr.419 „Kārtība kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” (turpmāk – MK noteikumi Nr.419) 25.2 10.apakšpunktu atbildīgā iestāde vai sadarbības iestāde var pagarināt projekta īstenošanas termiņu, ja neatkarīgi no finansējuma saņēmēja gribas ir iestājusies nepārvaramā vara, kuras dēļ nav iespējams pabeigt Eiropas Savienības fonda projektu noteiktajā termiņā. Saskaņā ar MK noteikumu Nr.419 25.4 4.apakšpunktu projekta īstenošanas termiņu iespējams pagarināt uz termiņu, kas ir proporcionāls laikam, kāds nepieciešams, lai novērstu nepārvaramas varas sekas, kuras padara neiespējamu Eiropas Savienības fondu projekta īstenošanu. Ņemot vērā, ka līgumi ar projektu īstenotājiem tika apturēta 2011.gada decembrī, bet projektu īstenošana atsākās tikai 2013.gada pirmajā ceturksnī, ir iespējams atļaut kompetences centriem līguma ietvaros pagarināt projektu īstenošanas termiņu par 6 mēnešiem no 2015.gada 30.jūnija līdz 2015.gada 31.decembrim. Projektu īstenošanas termiņa pagarināšanu līguma ietvaros veic sadarbības iestāde, ja termiņa pagarinājums atbilst MK noteikumos Nr.419 noteiktajiem nosacījumiem, kā arī, ja termiņa pagarinājumam ir pozitīva fiskālā ietekme.Vienlaikus, lai vienmērīgāk apgūtu 2.1.2.1.1.apakšaktivitātes finansējumu un samazinātu risku, ka 2014.gada beigās izmaksātais deklarēto avansu apjoms netiek “dzēsts” noteiktajā termiņā un Sertifikācijas iestādei jāietur kāda summa no izdevumu deklarācijas, Ekonomikas ministrijai ir pienākums uzdot Latvijas Investīciju un attīstības aģentūrai (turpmāk – LIAA) nodrošināt līgumos par projektu īstenošanu pasākumus stingrākas finanšu disciplīnas ieviešanai. Paralēli ir veikti grozījumi Ministru kabineta 2010.gada 9.novembra noteikumos Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041), kuros tiek pagarināts termiņš kādā atbildīgā iestāde un sadarbības iestāde var iesniegt maksājuma pieprasījumus maksājumu iestādē līdz 2016.gada 15.martam. Attiecīgi ņemot vērā MK noteikumu 1041 grozījumus ir iespējams pagarināt arī kompetences centriem projekta noslēguma pārskata iesniegšanas termiņu no 2015.gada 1.jūlija līdz 2016.gada 31.janvārim.Grozījumi MK noteikumos Nr.1041 ir izsludināti 2014.gada 12.jūnija Valsts sekretāru sanāksmē. Lai ievēroto labas pārvaldības principus un projektu īstenotāji varētu savlaicīgi rēķināties ar projektu īstenošanas termiņa pagarinājumu par 6 mēnešiem, savlaicīgi tiek veikti arī šie grozījumi MK noteikumos Nr. 361. Ar grozījumiem MK noteikumos Nr.361 tiek paredzēts arī paplašināt avansa saņemšanas iespējas, papildinot ar iespēju saņemt avansu, iesniedzot bankas garantiju par avansa summu. Tādējādi dodot iespēju katram kompetences centram izvēlēties ērtāko, ātrāko un lētāko veidu avansa saņemšanai.Uz 2014.gada 30.septmebri kompetences centriem izņemti avansi un iesniegti maksājuma pieprasījumi par šādām summām:

|  |  |  |
| --- | --- | --- |
| Kompetences centrs | Izņemtā avansa apmērs, EUR | Iesniegtie maksājuma pieprasījumi, EUR |
| Vides, bioenerģētikas un biotehnoloģijas kompetences centrs (turpmāk – VBBKC) | 3 112 386 | 4 702 665 |
| Informācijas un komunikāciju tehnoloģiju kompetences centrs (turpmāk – ITKC) | 3 080 041 | 4 604 864 |
| Transporta mašīnbūves kompetences centrs (turpmāk – TMKC) | 3 082 275 | 2 319 877 |
| Latvijas elektrisko un optisko iekārtu ražošanas nozares kompetences centrs (turpmāk – LEO PC) | 3 112 532 | 3 113 384 |
| Pharma and Chemestry Competence Centre of Latvia (turpmāk – PCCCL) | 3 112 490 | 3 157 909 |

Pašlaik tikai TMKC nav iesniedzis maksājuma pieprasījumus vismaz par izsniegtā avansa summu. Starpība starp izsniegtā avansa apjomu un iesniegto maksājumu pieprasījumu kopējo apjomu ir 762 398 EUR. Par apmēram šādu summu TMKC plāno iesniegt maksājuma pieprasījumu 2014.gada novembrī.Lai gūtu pārliecību, ka 2014.gada beigās izsniegtie avansi tiks izlietoti līdz 2015.gada beigām, taču tajā pašā laikā ievērojot samērīguma principu būtu nepieciešams MK noteikumu Nr.361 76.punktā noteikt, ka avanss tiek izsniegts, ja kompetences centrs ir iesniedzis sadarbības iestādē maksājuma pieprasījumus ar 5% pieļaujamo novirzi no iepriekš izsniegtā avansa apmēra. Tātad pašlaik atkārtotus avansus varētu izņemt visi kompetences centri izņemot TMKC. 2014.gada novembrī pēc nākošā maksājuma pieprasījuma iesniegšanas plānots, ka avansu izņems arī TMKC.Aprēķinot iespējamo kopējo avansa summu, ko kompetences centri varētu izņemt 2014.gada beigās un dzēst līdz 2015.gada beigām, jāņem vērā gan vēsturiskās starpposmu pārskatu summas gan nākotnes prognozes.Pēc datiem, kas pieejami uz 2014.gada 26.augustu, pēdējo četru starpposmu pārskatu kopsumma visiem kompetences centriem ir 13 507 132 EUR. Taču jāņem vērā, ka starpposmu pārskatu summas pieaug ar katru nākošo ceturksni. Ja pieņem, ka nākotnē kompetenču centru iesniegto maksājumu pieprasījumu summas saglabāsies pēdējo divu iesniegto starpposmu pārskatu apmērā, tad, ja sareizina šo pēdējo divu ceturkšņu summas ar divi, lai iegūtu datus par četriem ceturkšņiem, iegūtā starpposmu pārskatu kopsumma veido 14 796 827 EUR. Ja pieņem, ka nākotnē kompetenču centru iesniegto maksājumu pieprasījumu summas saglabāsies pēdējā iesniegtā starpposmu pārskata apmērā, tad aprēķinot datus uz 4 ceturkšņiem, iegūtā starpposmu pārskatu kopsumma veido 15 608 399 EUR.Taču, ja pieņem, ka kompetences centri vēlās, apgūt visu tiem pieejamo finansējumu, tad starpposmu pārskatu summām nākotnē vajadzētu vēl pieaugt. Ja apskata katram kompetences centram piešķirto, bet vēl neapgūto finansējumu un dala ar atlikušo ceturkšņu skaitu līdz 2015.gada 31.decembrim, iegūstot vienādas summas katrā no nākošajiem ceturkšņiem, tad nākošo četru ceturkšņu starpposmu pārskatu kopsummai vajadzētu veidot 20 597 412 EUR.Starpposmu pārskatu summas katram kompetences centram četriem ceturkšņiem ņemot vērā pēdējos četrus, pēdējos divus vai pēdējo starpposmu pārskatu vai nākotnes prognozes var apskatīt tabulā zemāk.

|  |  |  |  |  |
| --- | --- | --- | --- | --- |
| Kompetences centrs | Ņemot vērā pēdējos četrus starpposmu pārskatus | Ņemot vērā pēdējos divus starpposmu pārskatus | Ņemot vērā pēdējo starpposmu pārskatu | Prognoze nākošajiem četriem starpposmu pārskatiem |
| VBBKC | 2 542 368 | 2 819 614 | 3 077 960 | 2 793 244 |
| ITKC | 3 186 334 | 2 866 265 | 3 075 361 | 2 796 835 |
| TMKC | 1 989 497 | 2 808 008 | 2 814 892 | 4 324 416 |
| LEO PC | 2 403 636 | 2 732 321 | 2 886 612 | 3 853 026 |
| MNKC | 1 882 148 | 1 958 680 | 1 890 318 | 3 006 616 |
| PCCCL | 1 503 150 | 1 611 939 | 1 863 257 | 3 823 275 |
| Kopā | 13 507 132 | 14 796 827 | 15 608 399 | 20 597 412 |

Taču nākošo četru ceturkšņu maksājumu pieprasījumu kopsumma visiem kompetences centriem varētu būt vēl lielāka, jo kompetences centri plāno strauju maksājumu pieprasījumu summu palielinājumu tuvākajos ceturkšņos, noslēdzot līgumus par lieliem iepirkumiem. Un tuvojoties 2015.gada beigām starpposmu pārskatu summas varētu atkal samazināties. Līdz šim šāds pieaugums ir bijis tikai ITKC ar 2013.gada 2.ceturksnī iesniegto starpposmu pārskatu. Pēc šī ceturkšņa maksājumu pieprasījumu summas ir lēnām samazinājušās, paliekot nepieciešamajā līmenī, lai līdz 2015.gada beigām apgūtu visu ITKC piešķirto finansējumu.Ņemot vērā visu iepriekš minēto, var secināt, ka, ja visiem kompetences centriem 2014.gada beigās izmaksā avansus, avansu kopsumma varētu būt apmēram 20 milj. *euro* apmērā jeb vidēji 38% apmērā vienam kompetences centram. Pat, ja maksājumu pieprasījumu summas nepieaug turpmāko ceturkšņu laikā, bet paliek pēdējā ceturkšņa līmenī, kompetences centri ir spējīgi līdz 2015.gada beigām apgūt avansus vismaz 15 milj. *euro* apmērā jeb vidēji 28% apmērā vienam kompetences centram. Taču, lai kompetences centri varētu atkārtoti izņemt avansus, būtu jāpalielina maksimālā avansa summa, dzēšot 35% ierobežojumu un atstājot 77.1 punkta nosacījumu, ka avansu un starpposma maksājumu kopsumma nedrīkst pārsniegt 90 % no kompetences centram piešķirtā publiskā finansējuma. Tā kā finansējuma apguves progress kompetences centriem atšķiras, nebūtu saprātīgi uzlikt citus ierobežojumus maksimālā avansa apjomam. Ar Padomes 2009.gada 7.aprīļa Regulu (EK) Nr. 284/2009 ar kuru Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, groza attiecībā uz dažiem noteikumiem par finansiālo pārvaldību (Eiropas Savienības Oficiālais Vēstnesis, 2009.gada 8.aprīlis, Nr. L 94) (turpmāk – Padomes regula Nr.284/2009) no Padomes 2006.gada 11.jūlija regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (Eiropas Savienības Oficiālais Vēstnesis 2006.gada 31.jūlijs, Nr. L 210) (turpmāk – Padomes regula Nr.1083/2006) tiek dzēsts 78.panta 1.punkta b) apakšpunkts, kurš paredzēja, ka avansa apjoms nepārsniedz 35 % no atbalsta kopapjoma, ko atbalsta saņēmējam piešķirs konkrētam projektam. Savukārt Padomes regulas Nr.1083/2006 79.panta 1.punkts paredz, ka veikto avansa maksājumu un starpposma maksājumu kumulatīvais kopapjoms nepārsniedz 90% no fondu ieguldījuma darbības programmā. Tātad EK regulējums atļauj izmaksāt avansus, kuri kopā ar starpposmu maksājumu kopapjomu nepārsniedz 90% no kompetences centram piešķirtā publiskā finansējuma. Lai izsniedzamo avansu apjomi būtu saprātīgi, 2.1.2.1.1.apakšaktivitātes izvērtējuma ietvaros tiks rīkotas individuālās tikšanās ar kompetences centru vadītājiem un komersantiem vienojoties par avansu apjomiem, kas būtu izlietojami līdz 2015.gada beigām. Pašlaik avansi tiek pārskaitīti uz kompetences centra darījumu kontu, kurš atvērts kredītiestādē, kas reģistrējusies kredītiestādes darbības veikšanai Latvijas Republikā. Papildinot ar iespēju avansus saņemt arī iesniedzot sadarbības iestādē bankas garantiju avansa apmērā, dod iespēju izsniegt kompetences centriem Eiropas Komisijā deklarējamus avansus, kas var palīdzēt arī nodrošināt Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Padomes regula Nr. 1083/2006), 93.panta 1. un 2.punktā minēto „n+2” un „n+3” principu izpildi. Kompetences centriem uz 2015.gadu pārceļot pētījumu izmaksas, kuras bija plānotas 2014.gada beigās, palielinās risks darbības programmā „Uzņēmējdarbība un inovācijas” neizpildīt „n+2” principu. Iespēja kompetences centriem 2014.gada beigās izsniegt avansus pret bankas garantiju ļauj izsniegtos avansus nodeklarēt Eiropas Komisijā, tādējādi samazinot „n+2” principa neizpildi darbības programmā „Uzņēmējdarbība un inovācijas”.Vienlaikus ar šiem MK noteikumu Nr.361 grozījumiem tiek paredzēts, ka bankas garantijas izmaksas 100% apjomā tiek segtas no publiskā līdzfinansējuma, iekļaujot tās vadības izmaksu kopsummā. Tomēr bankas garantijas izmaksu segšana nepalielina kopējo kompetences centram pieejamo attiecināmā un publiskā finansējuma apjomu, kā arī nepalielina kompetences centram pieejamās projekta vadības izmaksas. Tas nozīmē, ka bankas garantijas izmaksu segšanai kompetences centri var novirzīt daļu no tiem līdzekļiem, kuri savādāk tiktu pārcelti uz 2015.gada beigām. Grozījumi izstrādāti arī, lai tiesību aktā aizstātu summas latos ar ekvivalentām summām *euro,* konvertējot valūtu pēc oficiālā *euro* kursa atbilstoši noteiktajam Euro ieviešanas kārtības likuma (turpmāk – EIKL) 6.pantā. Pēc *euro* kursa nav konvertēts tikai MK noteikumu Nr.361 9.punktā minētais kopējais aktivitātes ietvaros pieejamais publiskais finansējums, kurš grozīts saskaņā ar DPP grozījumiem un ir samazināts no 53 178 191 EUR jeb 37 373 845 LVL uz 53 178 020 EUR. Konvertācija no latiem uz euro veikta ievērojot EIKL 32.panta otrā daļā noteikto, un grozītā tiesību norma *euro* valūtā nav personai nelabvēlīgāka par sākotnējo tiesību normu latos un skaitliskās vērtības aizstāšana nerada vērā ņemamu negatīvu ietekmi uz valsts budžetu. Tā kā 2.1.2.1.1.apakšaktivitātē nav plānots rīkot jaunas projektu iesniegumu atlases kārtas, 1., 3. un 7.pielikumā nav nepieciešams konvertēt valūtu no latiem uz *euro*.Tāpat saskaņā ar DPP grozījumiem tiek grozīts uzraudzības rādītājs „līdz 2013.gadam ir finansēti septiņi kompetences centri” uz „līdz 2013.gadam ir finansēti seši kompetences centri”.Tā kā 2013.gada 18.decembrī ir apstiprināta Komisijas regula Nr.1407/2013, kas aizstāj Komisijas regulu Nr. 1998/2006 un 2014.gada 17.jūnijā ir apstiprināta Komisijas regula Nr. 651/2014, kas aizstāj Komisijas regulu Nr. 800/2008, nepieciešams veikt arī atbilstošus grozījumus MK noteikumos Nr.361.Tā kā Komisijas regula Nr. 651/2014 atšķirībā no komisijas regulas Nr. 800/2008 nenosaka ierobežojumus finansējuma saņēmējiem, kuri saņem arī riska kapitālu, tiek svītrots 38.1punkts, kurš noteica, ka kompetences centri un individuālo pētījumu īstenotāji, kuri saņēmuši finansējumu riska kapitāla ieguldījumu veidā, MK noteikumu Nr.361 ietvaros tiem pieļaujamo kopējo publiskā finansējuma summu samazināja par 20%, nepārsniedzot summu, kas saņemta riska kapitāla ieguldījumu veidā.Jāņem vērā, ka jaunās regulas attieksies tikai uz tiem līguma grozījumiem starp kompetences centru un LIAA, kuri tiks parakstīti pēc šo MK noteikumu Nr.361 grozījumu spēkā stāšanās. Tātad, visi pētījumi, kuri jau ir iekļauti spēkā esošajā līgumā starp kompetences centru un LIAA, tiks pabeigti saskaņā ar tiem MK noteikumu Nr.361 nosacījumiem, kuri bija spēkā līguma un tā grozījumu parakstīšanas brīdī. Savukārt pēc šo noteikumu grozījumu spēkā stāšanās līguma grozījumi starp kompetences centru un LIAA tiks izvērtēti saskaņā ar jaunajām regulām.Tā kā 2.1.2.1.1.apakšaktivitātē nav plānots rīkot jaunas projektu iesniegumu atlases kārtas, 1. un 3.pielikumā nav nepieciešams iestrādāt jaunās Eiropas Komisijas regulas.Papildus nepieciešams veikt arī tehniskus grozījumus MK noteikumu Nr. 361 34.3.apakšpunktā, pievienojot indeksētajām datu bāzēm arī ERIH (A vai B) datubāzi konferenču rakstu krājumiem. Ar 2013.gada 12.novembra MK noteikumu Nr.361 grozījumiem, 34.3.apakšpunktā tika paplašināts zinātnisko rakstu klāsts, kuros pētījumu īstenotāji var publicēt pētījumu rezultātus, lai saņemtu papildu intensitāti. Zinātnisko rakstu klāsts tika papildināts ar zinātniskajiem rakstiem, kas indeksēti ERIH (A vai B) datubāzē, taču netika papildināts zinātnisko konferenču klāsts ar konferencēm, kuru rakstu krājumus indeksē ERIH (A vai B) datubāzē. Šie grozījumi ļautu papildu intensitātes saņemt arī pētījumu īstenotājiem, kuriem sakarā ar pētījumu specifisko zinātnisko virzienu pētījumu rezultātus nav iespējams izplatīt tādās tehniskās vai zinātniskās konferencēs, kuras konferenču rakstu krājumi indeksēti Web of Science vai SCOPUS datubāzēs.Līdz ar to tiesību akta projekts paredz veikt šādus grozījumus MK noteikumos Nr.361:1. atļaut pagarināt projektu īstenošanas termiņu līdz 2015.gada 31.decembrim un noslēguma pārskata iesniegšanas termiņu līdz 2016.gada 31.janvārim;
2. mainīt avansu izmaksas kārtību papildinot ar iespēju sadarbības iestādei izmaksāt avansu saņemot bankas garantijas vēstuli par avansa summu.;
3. konvertēt valūtu no latiem uz *euro*;
4. atbilstoši DPP grozījumiem, koriģēt uzraudzības rādītājus un kopējo 2.1.2.1.1.apakšaktivitātes ietvaros pieejamo publisko finansējumu no 53 178 191 EUR uz 53 178 020 EUR;
5. iestrādāt Komisijas regulu Nr.1407/2013 un Komisijas regulu Nr. 651/2014;
6. veikt tehniskus grozījumus MK noteikumu Nr.361 34.3.apakšpunktā, pievienojot indeksētajām datu bāzēm konferenču rakstu krājumiem arī *ERIH* (A vai B) datubāzi, kā tas jau ir pie zinātnisko rakstu indeksētajām datu bāzēm.
 |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, to apvienības (biedrības, nodibinājumi), zinātniskās institūcijas, kuras ir reģistrētas zinātnisko institūciju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);Komisijas 2014.gada 17.jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, Nr. L 187). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);Komisijas 2014.gada 17.jūnija Regula (ES) Nr. 651/2014, kas atzīst noteiktas atbalsta kategorijas par saderīgām ar iekšējo tirgu, piemērojot Līguma 107. un 108. (Eiropas Savienības Oficiālais Vēstnesis, 2014.gada 26.jūnijs, Nr. L 187). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.651/2014* *25.pants* | ***Noteikumu projekta 1.punkts (2.)*** | *ieviesta pilnībā* | *neparedz stingrākas prasības* |
| *Komisijas Regula 1407/2014*  | ***Noteikumu projekta 1.punkts (3.)*** | *ieviesta pilnībā* | *neparedz stingrākas prasības* |
| *Komisijas Regulas Nr.651/2014* *9. panta 1. un 4. punkts* | ***Noteikumu projekta 3.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 3.panta 2.punkts | ***Noteikumu projekta 4.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr. 651/2014 1.pielikums* | ***Noteikumu projekta 7.punkts (10.)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 2.panta 24.punkts | ***Noteikumu projekta 7.punkts (11.)*** | *ieviesta pilnībā* | *neparedz stingrākas prasības* |
| *Komisijas Regulas Nr. 651/2014 1.pielikums* | ***Noteikumu projekta 7.punkts (12.)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 2.panta 2.punkts | ***Noteikumu projekta 8.punkts (12.1)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 14.panta 13.punkts | ***Noteikumu projekta 8.punkts (12.2)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 2.panta 18.punkts | ***Noteikumu projekta 9.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 1.panta 4.punkta „a” apakšpunkts | ***Noteikumu projekta 10.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 2.panta 85.punkts | ***Noteikumu projekta 12.punkts (19.1.1., 19.2.1.)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 2.panta 86.punkts | ***Noteikumu projekta 12.punkts (19.1.2., 19.2.2.)*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 1.panta 2.punkts | ***Noteikumu projekta 13.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 25.panta 6.punkta (b) (ii) apakšpunkts | ***Noteikumu projekta 19.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 2.panta 24.punkts | ***Noteikumu projekta 21.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014 8.panta 4.punkts | ***Noteikumu projekta 23.punkts*** | *ieviesta pilnībā* | *neparedz stingrākas prasības* |
| *Komisijas Regulas Nr.* 1407/2013 1.panta 1.punkts | ***Noteikumu projekta 30.punkts*** | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Informācija tiks publicēta Ekonomikas ministrijas mājaslapā saskaņā ar Komisijas regulas Nr.651/2014 9.panta 1., 2. un 4.punktu no Ministru kabineta noteikumu Nr.361 grozījumu spēkā stāšanās dienas, ievērojot Komisijas regulas Nr.651/2014 II un III pielikumā noteiktās prasības.Saskaņā ar Komisijas Regulas Nr.651/2014 11.pantu Eiropas Komisijai 20 darba dienu laikā ir jānosūta kopsavilkuma informācija par šo atbalsta pasākumu. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta LIAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās LIAA darbības ietvaros. |
| 3. | Cita informācija | Nav |

**Anotācijas III. sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretārs M.Lazdovskis

09.10.2014 15:09

3595

Purmalietis, 67013108

Kaspars.Purmalietis@em.gov.lv